{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Zakona o izmjenama i dopunama Zakona o nasljeđivanju "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Josip Alesandro Bajan","PRIJEDLOG ZAKONA O IZMJENAMA I DOPUNAMA ZAKONA O NASLJEĐIVANJU","Poštovani,\nPredlažem da se u Prijedlog Zakona o izmjenama i dopunama Zakona o nasljeđivanju prošire odredbe koje opravdavaju poziciju izvanbračnog druga u svojstvu nasljednika, što je temelj prava nasljeđivanja kod izvanbračnog druga, u korist životnog partnera.\nPravna osnova uvažavanja životnog partnera leži u  čl. 4. st. 2., čl. 48., čl. 55., čl 56. st. 1. i 2., te čl. 57. st. 1. Zakona o životnom partnerstvu, koji upućuju na Zakon o nasljeđivanju kao supsidijaran zakon u vezi ostvarenja prava nasljeđivanja za životne partnere.\nPotrebno je navesti životnog partnera kao mogućeg nasljednika kao nadopuna čl. 8. pod st. 3., čime bi članak bio proširen na 5 stavaka. I ujedno navesti pojam životnog partnerstva prema čl. 2. i čl. 3. st. 1. Zakona o životnom partnerstvu.\nPotrebno je uvesti životnog partnera i djecu nad kojom ostvaruje partnersku skrb u prvi nasljedni red pod čl. 9. kao st. 2. čime bi članak bio proširen na 3 stavka, što je opravdano čl. 55. Zakona o životnom partnerstvu.\nČlanak 25. potrebno je proširiti unošenjem st. 4. koji bi glasio: Životni partner nema pravo na nasljedstvo ako je njegova zajednica života s ostaviteljem bila trajno prestala.\nČlanak 193. potrebno je proširiti navođenjem životnog partnera u sadržaj smrtovnice pod st. 2. t. 1.\n\nHvala na pažnji.","Nije prihvaćen","Prava životnog partnera i neformalnog životnog partnera na nasljeđivanje te prava djece nad kojom životni partner ima partnersku skrb uređena su posebnim propisom, Zakonom o životnom partnerstvu osoba istoga spola („Narodne novine“, broj 92/14.). Sukladno navedenom Zakonu životni partner je u pravu nasljeđivanja izjednačen s bračnim drugom, a djeca nad kojom ima partnersku skrb izjednačena su s njegovom djecom (članak 55.). Člankom 4. stavkom 4. istog Zakona propisano je da neformalno životno partnerstvo u području nasljeđivanja stvara iste učinke koji su priznati izvanbračnoj zajednici. \nPrema tome, na temelju navedenih odredbi posebnog propisa odredbe Zakona o nasljeđivanju koje se odnose na pravo nasljeđivanja bračnog druga primjenjuju se i na životnog partnera, odredbe koje se odnose na pravo nasljeđivanja izvanbračnog druga  primjenjuju se i na neformalnog životnog partnera, a odredbe koje se odnose na djecu životnog partnera primjenjuju se i na djecu nad kojom životni partner ostvaruje partnersku skrb.\nStoga nije potrebno dodatno propisivanje prava nasljeđivanja životnih partnera, neformalnih životnih partnera i djece nad kojom životni partner ima partnersku skrb u Zakonu o nasljeđivanju.\nTakođer, nije potrebno unošenje definicija pojma životnog partnerstva i neformalnog životnog partnerstva u Zakon o nasljeđivanju jer su ti pojmovi definirani posebnim propisom."]
[2,"Udruga Dugine obitelji","PRIJEDLOG ZAKONA O IZMJENAMA I DOPUNAMA ZAKONA O NASLJEĐIVANJU","Trenutni Zakon o nasljeđivanju u svom članku 8., kao i Prijedlog Zakona o izmjenama i dopunama Zakona o nasljeđivanju kao zakonske nasljednike prepoznaje samo bračne, odnosno izvanbračne drugovi i njihovu djecu. Podsjećamo da u RH postoji Zakon o životnom partnerstvu osoba istog spola po kojem su po pitanju nasljeđivanja životni partneri, odnosno neformalni životni partneri i njihova djeca izjednačeni s bračnim, odnosno izvanbračnim drugovima i njihovom djecom. Smatramo stoga da ne postoje valjani razlozi da  ova dva zakona ne budu u potpunosti usklađena. \nTražimo da se u Prijedlogu Zakona o izmjenama i dopunama Zakona o nasljeđivanju, u članku 8. Zakona gdje se navode zakonski nasljednici dodaju i životni partneri, neformalni životni partnere i njihova djeca. Podsjećamo da je RH u 4 godine nakon stupanja na snagu Zakona o životnom partnerstvu osoba istog spola sklopljeno preko 250 životnih partnerstava, a mnogi životni partneri imaju vlastitu djecu ili u skoro vrijeme planiraju postati roditelji. Izuzetno je važno, u skladu sa Zakonom o sprječavanju diskriminacije, ali i mnogim Konvencijama koje je RH potpisnica (prije svega, Konvencijom o pravima djeteta),  da životni partneri, neformalni životni partneri  i njihova djeca ostvaruju ista prava po pitanju nasljeđivanja kao i bračni i izvanbračni drugovi. Ovdje posebno skrećemo pažnju na mnogobrojnu djecu životnih, odnosno neformalnih životnih partnera koja u slučaju neuključivanja životnih, odnosno neformalnih životnih partnera u Zakon o nasljeđivanju mogu doživjeti ozbiljnu diskriminaciju i pravnu nesigurnost u situacijama određivanja nasljedstva. Vjerujemo da ce zakonodavac uvidjeti važnost ove ispravke i doraditi konačni Zakon koji će na jednaki način tretirati sve obitelji i djecu u RH.","Nije prihvaćen","Prava životnog partnera i neformalnog životnog partnera na nasljeđivanje te prava djece nad kojom životni partner ima partnersku skrb uređena su posebnim propisom, Zakonom o životnom partnerstvu osoba istoga spola („Narodne novine“, broj 92/14.). Sukladno navedenom Zakonu životni partner je u pravu nasljeđivanja izjednačen s bračnim drugom, a djeca nad kojom ima partnersku skrb izjednačena su s njegovom djecom (članak 55.). Člankom 4. stavkom 4. istog Zakona propisano je da neformalno životno partnerstvo u području nasljeđivanja stvara iste učinke koji su priznati izvanbračnoj zajednici. Stoga nije potrebno dodatno propisivanje prava nasljeđivanja životnih partnera i neformalnih životnih partnera u Zakonu o nasljeđivanju. Iz istog razloga nije potrebno u Zakonu o nasljeđivanju propisivati da su djeca nad kojom životni partner ima partnersku skrb izjednačena u pravu nasljeđivanja s njegovom djecom."]
[3,"IVO ŠEGOTA","PRIJEDLOG ZAKONA O IZMJENAMA I DOPUNAMA ZAKONA O NASLJEĐIVANJU","Poštovani,\nŽelio bih ukazati na propust u važećem, kao i u prijedlogu Zakona o nasljeđivanju, gdje se kao zakonski nasljednici spominju samo bračni, odnosno izvanbračni drugovi i njihova djeca. Prema Zakonu o životnom partnerstvu istog spola po pitanju naslijeđivanja životni partneri, odnosno neformalni životni partneri  izjednačeni su sa bračnim, odnosno izvanbračnim drugovima, te bi slijedom navedenog morali biti navedeni i u Zakonu o nasljeđivanju. Pozivam zakonodavca da uskladi ova dva zakona i izrijekom navede životne partnere, neformalne životne partnere i njihovu djecu kao korisnike Zakona o nasljeđivanju i time izbjegne diskriminatorne elemente u zakonu.\nUnaprijed hvala i srdačan pozdrav,\nIvo Šegota","Nije prihvaćen","Prava životnog partnera i neformalnog životnog partnera na nasljeđivanje uređena su posebnim propisom, Zakonom o životnom partnerstvu osoba istoga spola („Narodne novine“, broj 92/14.). Sukladno navedenom Zakonu životni partner je u pravu nasljeđivanja izjednačen s bračnim drugom (članak 55.), a neformalno životno partnerstvo u području nasljeđivanja stvara iste učinke koji su priznati izvanbračnoj zajednici (članak 4. stavak 4.). \nStoga nije potrebno dodatno propisivanje prava nasljeđivanja životnih partnera i neformalnih životnih partnera u Zakonu o nasljeđivanju."]
[4,"IVAN ZIDAREVIĆ","PRIJEDLOG ZAKONA O IZMJENAMA I DOPUNAMA ZAKONA O NASLJEĐIVANJU","Prema važećem Zakonu o nasljeđivanju (iz 2015. godine) nigde se ne navode formalni i neformalni životni partneri, iako po organskom Zakonu o životnom partnerstvu osoba istog spola na to imaju pravu.\nZakon o životnom partnerstvu osoba istog spola\nČlanak 55.\nNa nasljeđivanje životnog partnera na odgovarajući način se primjenjuju odredbe zakona kojima je uređeno pravo nasljeđivanja, pri čemu je životni partner u pravu nasljeđivanja izjednačen s bračnim drugom, a djeca nad kojom ima partnersku skrb izjednačena s njegovom djecom.\nMolim da se u potpunosti implementira i organski ZŽP i unesu formalni i neformalni životni partneri u sve članke u kojima se navode bračni i izvanbračni drugovi.","Nije prihvaćen","Prava životnog partnera i neformalnog životnog partnera na nasljeđivanje uređena su posebnim propisom, Zakonom o životnom partnerstvu osoba istoga spola („Narodne novine“, broj 92/14.). Sukladno navedenom Zakonu životni partner je u pravu nasljeđivanja izjednačen s bračnim drugom (članak 55.), a neformalno životno partnerstvo u području nasljeđivanja stvara iste učinke koji su priznati izvanbračnoj zajednici (članak 4. stavak 4.).  Stoga nije potrebno dodatno propisivanje prava nasljeđivanja životnih partnera i neformalnih životnih partnera u Zakonu o nasljeđivanju."]